PIÈCES A L’APPUI. 
217 
Amours fait avoir aux preux gloire, 
Amours les hardis encourage , 
Amours dorme aux amans victoire, 
Amours auroist noble courage, 
Amours het qui se descourage , 
Amours qui bien le sert couronne. 
Amours, en ce mondain orage, 
C’est cil qui porte la couronne. 
Amours , Amours , vraye prudence, 
Justice en bon poids mesurée 
Force puissant en excellence, 
Atlemprance bien modérée. 
Espérance très-asseurée, 
Ferme foy ayant certain erre , 
En ceste vie malheurée , 
Seul montes au ciel de grant erre. 
(Ibid.) 
€a îlenommcc. 
Elle vole parmy le monde , 
Ainsy qu’ung oysiau proprement. 
Il n’est lanier, faulcon, n’aronde 
Qui vollast plus légièrement. 
Jaçoit ce que assez lentement 
Elle s’esmenne et comme à paine ; 
Mais, s’elle a prins commencement, 
Elle est de plus en plus souidaine. 
Tant de plumes a, tant de bouces, 
Tant de langues et tant d’oreilles , 
Et tant d’ieulx qui ne sont pas louces , 
Et tant de voix a despareilles. 
O ! très-merveilleuses merveilles ! 
Que d’oreilles , de bouches, d’ieulx ! 
Qui ouït oncques les pareilles ? 
Quele beste est-ce , très-doulx Dieux ? 
Et si scet parler tous langaiges, 
Et tout entent et tout regarde, 
Josnes et vieulx et folz et saiges ; 
Jamais ne dort, à tout prend garde. 
Il n’est ne cloche, ne bombarde, 
Ne tonnoire si hault tonnant, 
Dont le tambuis si loingz s’éparde 
Que sa voix en bas sermonnant. 
Or, pensez doncques, je vous prie , 
Quelle tempeste elle doibt faire 
Quant à plain gosier elle crie, 
Se ciel et enfer l’oyent braire. 
Partout sa haulte voix repaire 
Et si lourdement ressortis!, 
Que dame Echo ne se peust taire 
Et six vingtz ans en retentist. 
Fama l’appele-on en latin , 
Et nous l’appelions Renommée , 
Celle par qui, soir et matin , 
Est mainte personne blasmée 
A tort, et mainte bien nommée, 
Desservant mieulx qu’on en mesdie ; 
Car, vray ou faulx, fu ou fumée. 
Tout lui est ung , mais qu’elle en die. 
Elle a plus de mille buisines , 
Les aulcunes basses et sourdes 
Pour deviser à ses voisines, 
Les aultres éclatans et lourdes , 
Les unes à raconter bourdes , 
Les aultres à vérité dire. 
Se tu dis vray, ou se tu bourdes, 
Elle te sçaura tout redire. 
Tom. XIII. 
28 
